text: Tað sigur Drago, sum býr í Fuglafirði, har hann hevur familju. Hann er ættaður úr fyrrverandi Jugoslavia og núverandi Kroatia. Hann er føddur í havnabýnum Dobrovnic og er útbúgvin tænari.
text: #000004
text: - Okkurt skuldi eg gera, tá eg kom til Føroya. Eg arbeiddi fyrsta árið á flakavirki, men so fekk eg hýru við Koralhav. Tað var stormur, og eg spýði í fleiri dagar og trúði, at eg doyði. Men tað gjørdi eg ikki og fór at trívast á sjónum. Eg flutti yvir á Polarhav, tá hon kom sum nýbygningur í 1990. Í 2004 fór eg umborð á nýggju Polarhav, og havi verið her síðani. Vit samtrola við Stjørnuna og eg havi fylgt við skipunum, eisini tá tey vórðu seld, sigur Drago brosandi.
text: #000005
text: - Eg sigli sum kokkur, dekkari og lastamaður; ja, og so sum tænari eisini, og tí veit eg ikki, hvat hinir menninir gera umborð, sigur Drago skálkaliga og flennir hjartaliga.
text: #000006
text: - Eg trívist væl í Føroyum, her eg nú havi búð í útvið 30 ár. Eg var 25 ár tá eg kom, so nú eru eg meiri føroyingur enn jugoslavi, sigur Drago.
text: #000007
text: - Tað er deiligt at fáa jólapakkar frá sjómanskvinnuringunum. Tað er ein góð siðvenja, sum tit halda fast við. Tað skulu tit hava rós og tøkk fyri, sigur Drago. Samstundis ynskir hann, at fleiri av gevarunum skrivaðu navn á kortið, so teir kundu takka fyri pakkan.
text: #000008
text: Ynskja fiskimarkið út á 12 fjórðingar
text: #000013
text: Fyristing tel. 20 80 80 [email protected]
text: #000021